**Charles Joughin** (født 3. august 1878 i Birkenhead i Wirral, England, død 9. desember 1956 i Paterson, New Jersey, USA) var sjefsbaker på «Titanic». Han overlevde «Titanic»s forlis og ble kjent for å ha overlevd i iskaldt vann i lang tid, og for ikke å ha synlige skader da han ble reddet opp.

Biografi
--------

### Tidlig liv

Charles Joughin ble født i Patten Street, ved West Float i Birkenhead, England, 3. august 1878. Han dro til sjøs for første gang da han var 11 år, i 1889, og var sjefsbaker på forskjellige dampskip hos *White Star Line*, blant andre «Titanic»s søsterskip «Olympic».

### På «Titanic»

Han var en del av bevertningsmannskapet på «Titanic» under hennes første og eneste seilas i april 1912. Han var også om bord på leveringsseilingen fra Belfast til Southampton. Han mønstret på igjen i Southampton den 4. april 1912. Som sjefsbaker tjente Joughin £ 12 (ca. £ 1.000 eller kr 10.000 etter dagens verdi), og hadde 13 bakere under seg.

Da «Titanic» traff isfjellet, den 14. april kl 23:40, var Joughlin ikke på vakt, og befant seg i lugaren. Ifølge sitt vitnesbyrd kjente han trykket fra kollisjonen og sto straks opp. Det kom ordre fra offiserene på de øvre dekkene om bistand til å få livbåtene gjort klare for avgang, og Joughin sendte sine tretten menn opp til båtdekket med proviant til livbåtene: fire brød per mann, ca 20 kilo brød hver. Joughin holdt seg igjen en liten stund, men fulgte etter hvert etter dem og nådde båtdekket rundt kl 00:30.

Han fulgte med styrmann Henry Wilde til livbåt 10. Joughin hjalp, sammen med dekksguttene og andre sjøfolk, kvinner og barn i livbåten, men etter en stund rømte en del av kvinnene på dekk fra båten og sa at de følte seg tryggere om bord på «Titanic». Joughlin fortsatte til A-dekket der han tvang kvinner og barn i livbåten.

Selv om han var tildelt plass i livbåt 10, gikk han ikke ned i den fordi det allerede satt to sjømenn og en dekksgutt i den. Han gikk under dekk etter at livbåt 10 hadde dratt, og «tok seg en dråpe likør» (et vannglass halvfullt med likør, spesifiserte han) i sin lugar. Han gikk ovenpå igjen etter møtet med «den gamle legen» (muligens dr. William O'Loughlin), kanskje siste gang noen så ham. Da Joughin nå kom opp på båtdekket, var alle livbåtene låret ned på sjøen. Derfor gikk han ned til promenaden på B-dekket og kastet omtrent femti solstoler over bord, slik at de kunne brukes som flyteelementer.

Joughin gikk deretter inn på mannskapsrommet på A-dekket for å ta seg litt vann. Der hørte han et brak, «som om en del av skipet hadde brukket av». Han forlot mannskapsrommet, og ble med gjengen som sprang bakover mot akterdekket. Da han krysset veldekket, krenget skipet plutselig over, og – ifølge ham selv – kastet alle de andre i veggen. Joughin klatret til styrbord side av poopdekket og fikk tak i en sikkerhetsskinne, slik at han hang på utsiden av skipet da det gikk ned. Da det sank, ble Joughin med ned som om han satt i en heis, men uten å få hodet under vann (ifølge ham «*kan hodet mitt ha blitt fuktig, men ikke mer*»). Han var dermed den siste overlevende som forlot «Titanic».

Livbåten *Collapsible B* ble funnet av CS «Mackay-Bennett».
Etter sitt eget vitnesbyrd trådte han vannet i to timer. Han hevdet at han knapt merket kulden, trolig «*takket være alkoholen han hadde drukke*t» (selv om større mengder alkohol øker faren for hypotermi.) Da dagslyset kom, oppdaget han den sammenleggbare livbåt B som fløt opp-ned, med Charles Lightoller og rundt tjuefem menn flytende rundt livbåtens sider. Joughin svømte sakte mot dem, men det var ikke plass til ham. En mann, kokken Isaac Maynard, gjenkjente ham og holdt ham i hånden, mens Joughin holdt tak i siden av båten, med beina fortsatt i vannet. Så dukket en annen livbåt opp, og Joughin ble tatt om bord i den, hvor han forble til han gikk om bord i RMS «Carpathia» som kom til unnsetning. Han ble reddet fra havet uten andre fysiske problemer enn hovne føtter.

Filmportretter
--------------

* Spilt av George Rose i *A Night to Remember* fra 1958.
* Spilt av Liam Tuohy i blockbusteren *Titanic* fra 1997.

Referanser
----------

1. 1 2   Encyclopedia Titanica[Hentet fra Wikidata]
2. 1 2  *Mr Charles John Joughin*, *Encyclopedia Titanica*. Retrieved on 22 January 2012.
3. 1 2 3 4 5 6  *British Wreck Commissioner's Inquiry Day 6 - Testimony of Charles Joughin*, *Titanic Inquiry Project*. Retrieved on 22 January 2012.
4. ↑  «Henry Tingle Wilde»
5. ↑  «William O'Loughlin»

Eksterne lenker
---------------

* 

| * v
* d
* r
RMS «Titanic» |
| --- |
| Forliset | RMS «Titanic»s forlis **·** Alternative teorier **·** Legender og myter **·** Britisk havarikommisjon **·** Amerikansk havarikommisjon **·** RMS «Titanic»s vrak |
| Offiserer | Edward J. Smith (kaptein) **·** Henry T. Wilde (overstyrmann) **·** William M. Murdoch (førstestyrmann) **·** Charles H. Lightoller (andrestyrmann) **·** Herbert J. Pitman (tredjestyrmann) **·** Joseph G. Boxhall (fjerdestyrmann) **·** Harold G. Lowe (femtestyrmann) **·** James P. Moody (sjettestyrmann) |
| Besetning | Harold Bride **·** Sid Daniels **·** William Denton Cox **·** Frederick Fleet **·** Robert Hichens **·** Violet Jessop **·** Charles Joughin **·** Reginald Lee **·** William Mintram **·** Jack Phillips |
| Passasjerer | Liste over passasjerene **·** Liste over norske passasjerer **·** Rhoda Abbott **·** Thomas Andrews **·** John Jacob Astor **·** Madeleine Astor **·** Lawrence Beesley **·** Karl Behr **·** Margaret «Molly» Brown **·** Francis Browne **·** Archibald Butt **·** Millvina Dean **·** Sir Cosmo Duff-Gordon **·** Lady Duff-Gordon **·** Jacques Futrelle **·** Dorothy Gibson **·** Archibald Gracie **·** Benjamin Guggenheim **·** Edith Haisman **·** Wallace Hartley **·** Charles Melville Hays **·** J. Bruce Ismay **·** Michel Navratil **·** Noël Leslie, Countess of Rothes **·** W.T. Stead **·** Ida Straus **·** Isidor Straus **·** Jack Thayer |
| Bøker, filmer m.m. | *Futility, or the Wreck of the Titan* (1898) **·** *A Night to Remember* (bok) **·** *Saved from the Titanic* (1912) **·** *In Nacht und Eis* (1912) **·** *Atlantic* (1929) **·** *Titanic* (1943) **·** *Titanic* (1953) **·** *Titanics undergang* (1958) **·** *The Unsinkable Molly Brown* (1964) **·** *Titanic* (teaterstykke, 1974) **·** *S.O.S. Titanic* (1979) **·** *Raise the Titanic* (1980) **·** *Titanic* (1996) **·**  *No Greater Love* (1996) **·** *Titanic* (1997) **·** *Titanic* (musikal, 1997) **·** *The Legend of the Titanic* (1999) **·** *Titanic: The Legend Goes On* (2001) **·** *Ghosts of the Abyss* (2003) **·** *Titanic II* (2010) **·** *Titanic* (2012) **·** *Titanic: Blood and Steel* (2012) |
| Annet | Encyclopedia Titanica **·** *Halomonas titanicae* **·** «My Heart Will Go On» **·** RMS «Olympic» **·** HMHS «Britannic» **·** Cape Race (Newfoundland) **·** Halifax |
| Kategori **·** Portal |

|  |  |
| --- | --- |
| Oppslagsverk/autoritetsdata | Geni
 |